Diari Oficial de la Generalitat Valenciana


Sumari del DOGV 145, del 09-02-1984 (1984/802671)

DECRET 4/1984, de 23 de gener, del Consell de la Generalitat Valenciana, pel qual es regula el control d'execució dels programes per objectius del Pressupost de la Generalitat Valenciana per a 1984.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/01/23/4/dof/vci/html**

### Dades del document

Número de DOGV
:   145

Data del DOGV
:   09-02-1984

Secció del DOGV
:   DISPOSICIONS GENERALS

Número del document
:   1984/802671


Data del document
:   23-01-1984

Organisme emissor
:   Conselleria d'Economia i Hisenda

Tipus de document
:   Decret

Decret 4/1984, de 23 de gener, del Consell de la Generalitat Valenciana, pel qual es regula el control d'execució dels programes per objectius del Pressupost de la Generalitat Valenciana per a 1984.  
La Llei 6/1983, de 30 de desembre, de Pressupostos de la Generalitat Valenciana per a 1984, disposa en l'article tres que, a l'efecte de complir el mandat de contraure, amb els crèdits de l'estat de despeses, només obligacions conduents a l'execució dels programes per objectius, "la Conselleria d'Economia i Hisenda establirà un mecanisme de seguiment de l'execució dels objectius de cada programa, i proposarà al Consell totes les mesures que considere necessàries per tal d'assegurar l'assoliment d'aquests", atenent a una política de millor assignació dels recursos pressupostaris.   
El compliment d'aquest mandat comporta, en primer lloc, la realització d'una anàlisi de presentació dels objectius i activitats de cada programa, per tal que siga possible la realització del seguiment, atés que de vegades els objectius i les activitats reflectits en les fitxes dels programes són ben poc precisos i fan referència a tasques genèriques, en lloc de centrar-se en objectius específics a desenvolupar a través d'una sèrie d'activitats administratives concretes.   
En segon lloc, sembla lògic que el seguiment de l'execució dels objectius de cada programa seguesca un procés ben definit explicitament quant a contingut i calendari, a fi que siga perfectament conegut i previsible per al conjunt d'unitats orgàniques responsable de l'execució dels programes.   
En atenció a aquests motius, a proposta del Conseller d'Economia i Hisenda, i prèvia deliberació del Consell en la reunió del dia 23 de gener de 1984,   
DECRETE:   
Article primer  
1. Amb efecte d?1 de gener de 1984, tots els serveis administratius de la Generalitat implantaran un sistema permanent de seguiment de les activitats que desplegaren els programes per objectius dels quals són responsables.   
2. Seran objecte d'aquest seguiment totes aquelles activitats que hagen estat reflectides específicament o global en els objectius i les activitats dels corresponents programes pressupostaris.   
Article segon  
Per a aquelles activitats que hagen estat expressades globalment en els programes, i que siguen desglossables en activitats administratives concretes (expedients, actes, informes, etc.), el seguiment de les quals siga més precís i fàcil, es realitzarà aquest desglossament d'acord amb el model inclòs en l'annex 1 d'aquest Decret, el qual serà re més a la Conselleria d 'Economia i Hisenda dins de l mes de gener de mil nou-cents vuitanta-quatre.   
Article tercer  
1. El seguiment de les activitats realitzades durant el període mensual, serà retut per cada unitat administrativa al responsable del servei orgànic, dins dels primers tres dies del mes següent, d'acord amb el model inclòs en l'annex 2.   
2. El responsable del servei traslladarà, amb les observacions que considere adients, aquests estadets a la seua Direcció General, dins del termini dels deu primers dies del mes següent a què fan referència aquests, a l'efecte que puguen ser analitzats per la Direcció de la Conselleria.   
3. Cada Conselleria remetrà a la Presidència de la Generalitat els estadets mensuals d'activitats, sempre dins dels vint dies del mes següent a què fa referència aquest. Alhora, remetrà a la Conselleria d'Economia i Hisenda un informe trimestral sobre el compliment d'objectius i activitats del programa pressupostari, al qual s'adjuntaran els estadets corresponents a aquest període d'anàlisi.   
Article quart  
Cada Conselleria farà el necessari perquè el seu arxiu i de l es diverses unitats administratives permeta una fàcil i ràpida contrastació del seguiment d'activitats realitzat. D'aquesta manera, si és possible, els arxius hauran de respectar, en algun dels nivells de classificació, idèntica agregació que la utilitzada per al seguiment de les activitats administratives.   
València, a 23 de gener de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI